Document ID: /roh_data/filtered/fineweb-2-filterrobots_roh.jsonl.gz/71566

Stadi portugais salva la banca Banif
- Mesemna, 23.12.2015, 18:17
Il parlament portugais ha ditg gea al salvament da la banca maroda Banif. El ha approvà in credit supplementar da 2,3 millardas euros.
Quai è mo stà pussibel perquai ch'ils deputads da l'ex partida da la regenza èn s'abstegnids da la vusch. Il salvament da la banca aveva provocà ina crisa en l'alleanza da sanestra da la regenza actuala.
Ils communists ed ils marxists han vuschà cunter il credit supplementar. Ils socialists percunter en favur da quel. Lur argumentaziun: La bancrutta fiss anc pli chara per il stadi che salvar ella.
RR novitads 18:00